துன்புறூஉம் துவ்வாமை இல்லாகும் யார்மாட்டும்  இன்புறூஉம் இன்சொ லவர்க்கு. (இதன்பொருள்) யார் மாட்டும் இன்பு உறூஉம் இன்சொலவர்க்கு= எல்லார் மாட்டும் இன்பத்தை மிகுவிக்கும் இன்சொல்லை உடையார்க்கு; துன்பு உறூஉம் துவ்வாமை இல்லாகும்= துன்பத்தை மிகுவிக்கும் நல்குரவு இல்லையாம். பரிமேலழகர் உரைவிளக்கம் நா முதலிய பொறிகள் சுவை முதலிய புலன்களை நுகராமை யுடைமையின், 'துவ்வாமை' யென்றார். 'யார்மாட்டும்இன்புறூஉம் இன்சொலவர்க்கு'ப் பகையும் நொதுமலுமின்றி உள்ளது நண்பேயாம்; ஆகவே, அவர் எல்லாச் செல்வமும் எய்துவர் என்பது கருத்து. திருக்குறள் 95 (பணிவுடைய)  பணிவுடைய னின்சொல னாத லொருவற்   கணியல்ல மற்றுப் பிற. 